
PATVIRTINTA




                

Šakių rajono savivaldybės administracijos






direktoriaus 2015 m. balandžio 29 d. 





įsakymu Nr. AT-412
ASMENŲ IR ŠEIMŲ, TURINČIŲ TEISĘ Į PARAMĄ BŪSTUI IŠSINUOMOTI, NUOMOJANČIŲ SOCIALINĮ BŪSTĄ AR GAUNANČIŲ BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJĄ, SĄRAŠŲ TVARKYMO IR TIKSLINIMO TVARKOS APRAŠAS 

I SKYRIUS

BENDROSIOS NUOSTATOS


1. Asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašų tvarkymo ir tikslinimo tvarkos aprašas (toliau - Aprašas) nustato asmenų ir šeimų, kurių deklaruota gyvenamoji vieta yra Šakių rajono savivaldybės teritorijoje (šeimos atveju – vieno iš sutuoktinių), arba jei jie yra įtraukti į gyvenamosios vietos neturinčių asmenų apskaitą Šakių rajono savivaldybės teritorijoje, įrašymo į asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašus sąlygas bei šių sąrašų sudarymo, tvarkymo ir tikslinimo tvarką. 


2. Apraše vartojamos sąvokos apibrėžtos Lietuvos Respublikos paramos būstui įsigyti ar išsinuomoti įstatyme (toliau – Paramos būstui įsigyti ar išsinuomoti įstatymas). 

II SKYRIUS

 ASMENŲ IR ŠEIMŲ ĮRAŠYMAS Į ASMENŲ IR ŠEIMŲ, TURINČIŲ TEISĘ Į PARAMĄ BŪSTUI IŠSINUOMOTI, NUOMOJANČIŲ SOCIALINĮ BŪSTĄ AR GAUNANČIŲ BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJĄ, SĄRAŠUS 

3. Asmenys ir šeimos (kai kreipiasi šeima – vienas iš pilnamečių šeimos narių) (toliau – asmenys) norėdami gauti paramą būstui išsinuomoti, Lietuvos Respublikos Socialinės apsaugos ir darbo ministro 2015 m. balandžio 10 d. įsakymu Nr. A1-195 patvirtinta Prašymų suteikti paramą būstui įsigyti ar išsinuomoti nagrinėjimo tvarka su prašymu įrašyti į asmenų ir šeimų, turinčių teisę į paramą būstui išsinuomoti, sąrašą (toliau – prašymas) kreipiasi į rajono savivaldybės vykdomąją instituciją.

 
4. Asmenys rajono savivaldybės vykdomajai institucijai kartu su prašymu pateikia sąlygoms, nuo kurių priklauso teisė į paramą būstui išsinuomoti, nustatyti reikalingus dokumentus.

5. Asmenų prašymai įrašyti į asmenų ir šeimų, turinčių teisę į paramą būstui išsinuomoti, sąrašą registruojami rajono savivaldybės administracijoje Bendrojo skyriaus priimamojo sekretorės fiksuojant datą ir laiką.


6. Rajono savivaldybės vykdomoji institucija, nagrinėdama prašymus, vadovaujasi Paramos būstui įsigyti ar išsinuomoti įstatymu ir Prašymų suteikti paramą būstui įsigyti ar išsinuomoti nagrinėjimo tvarkos aprašu, patvirtintu Lietuvos Respublikos Socialinės apsaugos ir darbo ministro 2015 m. balandžio 10 d. įsakymu Nr. A1-195 „Dėl prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“.

7. Rajono savivaldybės administracijos Biudžeto ir turto skyriaus specialistas ne vėliau kaip per 10 darbo dienų nuo prašymo ir visų reikalingų dokumentų gavimo dienos parengia rajono savivaldybės administracijos direktoriaus įsakymą dėl asmens ar šeimos įrašymo ar atsisakymo įrašyti į asmenų ir šeimų, turinčių teisę į paramą būstui išsinuomoti, sąrašą.


8. Asmenys ne vėliau kaip per 5 darbo dienas nuo rajono savivaldybės administracijos direktoriaus įsakymo išleidimo dienos raštu informuojami apie:


8.1. įrašymą į asmenų ir šeimų, turinčių teisę į paramą būstui išsinuomoti, sąrašą, nurodant jo eilės numerį sąraše;


8.2. motyvuotą atsisakymą įrašyti į asmenų ir šeimų, turinčių teisę į paramą būstui išsinuomoti, sąrašą.

     
9. Kiekvieno asmens, įrašyto į asmenų ir šeimų, turinčių teisę į paramą būstui išsinuomoti, sąrašą dokumentams saugoti sudaroma atskira byla ir saugoma rajono savivaldybės administracijos Biudžeto ir turto skyriuje. 


10.  Asmenys į vieną iš šio Aprašo 13 punkte nurodytų asmenų ir šeimų, nuomojančių socialinį būstą, sąrašų įrašomi rajono savivaldybės administracijos direktoriui priėmus sprendimą dėl socialinio būto nuomos šiam asmeniui.

11. Asmenys į vieną iš šio Aprašo 13 punkte nurodytų asmenų ir šeimų, gaunančių būsto nuomos ar išperkamosios būsto nuomos mokesčių dalies kompensaciją, sąrašų  įrašomi rajono savivaldybės administracijos direktoriui priėmus sprendimą dėl būsto nuomos ar išperkamosios būsto nuomos mokesčių dalies kompensacijos mokėjimo šiam asmeniui.   

 12. Rajono savivaldybės vykdomoji institucija prašymus, pateiktus ne elektroniniu būdu, registruoja SPIS (Socialinės paramos šeimai informacinėje sistemoje), kuri skirta paramos būstui įsigyti ar išsinuomoti apskaitai. 

III SKYRIUS

 ASMENŲ IR ŠEIMŲ, TURINČIŲ TEISĘ Į PARAMĄ BŪSTUI IŠSINUOMOTI, NUOMOJANČIŲ SOCIALINĮ BŪSTĄ AR GAUNANČIŲ BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJĄ, SĄRAŠŲ SUDARYMAS, TVARKYMAS IR TIKSLINIMAS


13. Vadovaujantis Paramos būstui įsigyti ar išsinuomoti įstatymo 16 straipsnio 2 dalimi, sudaromi šie asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašai:

13.1. jaunų šeimų;


13.2. šeimų, auginančių tris ar daugiau vaikų (įvaikių);


13.3. likusių be tėvų globos asmenų ir jų šeimų;


13.4. neįgaliųjų, asmenų, sergančių lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimų, kuriose yra tokių asmenų;


13.5. bendrąjį;


13.6. socialinio būsto nuomininkų, turinčių teisę į socialinio būsto sąlygų pagerinimą.



14. Asmenų ir šeimų, turinčių teisę į paramą būstui išsinuomoti, sąrašai sudaromi pagal prašymo užregistravimo rajono savivaldybės vykdomojoje institucijoje datą ir laiką.


15. Asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašai sudaromi, tvarkomi ir tikslinami SPIS nuolat, atsižvelgiant į gautus asmenų prašymus ir išleistus rajono savivaldybės administracijos direktoriaus įsakymus.


16. Asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašus tvarko ir tikslina SPIS rajono savivaldybės administracijos Biudžeto ir turto skyriaus specialistas.

17. Asmenys perrašomi iš vieno šio Aprašo 13.1 – 13.5 papunkčiuose nurodyto sąrašo į kitą šio Aprašo 13.1 – 13.5 papunkčiuose nurodytą sąrašą rajono savivaldybės administracijos direktoriaus įsakymu. Asmenų vieta sąraše nustatoma įvertinus buvimo ankstesniuose šio Aprašo 13.1 – 13.5 papunkčiuose nurodytuose sąrašuose laikotarpį. Apie perrašymą į kitą sąrašą asmeniui ne vėliau kaip per 5 darbo dienas nuo rajono savivaldybės administracijos direktoriaus įsakymo išleidimo dienos pranešama raštu, nurodant sąrašą, į kurį perrašytas asmuo ir jo eilės numerį sąraše. 


18. Įrašytam į asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašą, asmeniui (šeimos atveju) mirus, į sąrašą gali būti įrašytas sutuoktinis ar kitas pilnametis šeimos narys, atitinkantis Paramos būstui įsigyti ar išsinuomoti įstatymo 2 straipsnio 13 dalyje įtvirtintą šeimos sąvoką ir jei šiam asmeniui išlieka teisė į paramą būstui išsinuomoti. 

19. Po ištuokos į asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašus gali būti įrašyti buvę sutuoktiniai, jei jie yra Šakių rajono savivaldybės gyventojai ir turi teisę į paramą būstui išsinuomoti. Buvęs sutuoktinis ne vėliau kaip  per vienerius metus nuo santuokos nutraukimo dienos turi pateikti prašymą įsirašyti į asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašą ir reikalingus dokumentus, įrodančius teisę į paramą būstui išsinuomoti. Buvusio sutuoktinio vieta sąraše nustatoma tokiu pat būdu, kaip buvo nustatyta šeimos vieta sąraše, buvusį sutuoktinį į sąrašą įrašant vienu punktu žemiau nei pareiškėjas. Jei santuoka buvo sudaryta tuomet, kai pareiškėjas jau buvo įrašytas į sąrašą, buvusiam sutuoktiniui buvimo sąraše laikas įskaitomas nuo santuokos sudarymo dienos. Šis punktas netaikomas asmenims, kurie buvo išbraukti iš sąrašų kartu su visa šeima. 



20. Asmenys, įrašyti į asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašus, privalo:


20.1. Paramos būstui įsigyti ar išsinuomoti įstatyme numatytais atvejais deklaruoti turimą turtą (įskaitant gautas pajamas) Gyventojų turto deklaravimo įstatyme nustatyta tvarka;


20.2. pagal patvirtintą prašymo formą ir jo priedus pateikti visą ir teisingą informaciją, įrodančią teisę gauti paramą būstui išsinuomoti, ir būtinus šiai paramai gauti dokumentus;


20.3. per mėnesį nuo gyvenamosios vietos pakeitimo, būsto įsigijimo, materialinės padėties pasikeitimo, kuris lemia Paramos būstui įsigyti ar išsinuomoti įstatymo 11 straipsnyje nustatytų pajamų ir turto dydžių viršijimą, būsto ar išperkamosios būsto nuomos sutarties pasibaigimo arba teisės į būsto nuomos ar išperkamosios būsto nuomos mokesčių dalies kompensaciją praradimo dienos informuoti rajono savivaldybės vykdomąją instituciją;


20.4. informuoti rajono savivaldybės vykdomąją instituciją apie pasikeitusią šeimos sudėtį (susituokus, išsituokus, gimus vaikui, mirus šeimos nariui ir kt.), apie neįgalumo pokyčius, apie pasikeitusią kontaktinę informaciją (adresą, telefono numerį, elektroninį paštą) ir kt.;


20.5. pateikti rajono savivaldybės vykdomajai institucijai sutikimą gauti informaciją apie jų turimus indėlius bankuose ir kitose finansų įstaigose ir iš bankų ir kitų finansų įstaigų gautas paskolas.

IV SKYRIUS

 ASMENŲ IR ŠEIMŲ IŠBRAUKIMAS IŠ ASMENŲ IR ŠEIMŲ, TURINČIŲ TEISĘ Į PARAMĄ BŪSTUI IŠSINUOMOTI,  NUOMOJANČIŲ SOCIALINĮ BŪSTĄ AR GAUNANČIŲ BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJĄ, SĄRAŠŲ  



21.  Asmenys iš asmenų ir šeimų, turinčių teisę į paramą būstui išsinuomoti, sąrašų išbraukiami, kai:



21.1.  įsigyja  būstą nuosavybės teise, išskyrus atvejus, kai įsigyto būsto naudingasis plotas, tenkantis vienam asmeniui ar  šeimos nariui, yra mažesnis už nustatytą Paramos būstui įsigyti ar išsinuomoti įstatymo  9 straipsnio 1 dalies 3 punkte;

  

21.2.  jų  Gyventojų  turto  deklaravimo  įstatymo nustatyta  tvarka už kalendorinius metus deklaruotas turtas (įskaitant gautas pajamas) daugiau kaip 20 procentų viršija Paramos būstui įsigyti ar išsinuomoti įstatymo 11 straipsnio 2 dalyje nustatytus metinius pajamų ir turto dydžius;
  

21.3. miršta į sąrašą įrašytas asmuo ir nelieka kartu įrašytų į sąrašą šeimos narių;

  

21.4. asmuo ar šeima (visi šeimos nariai) išvyksta gyventi į kitos savivaldybės teritoriją ar kitą valstybę, kuri tampa jo (jų) gyvenamąja vieta, kaip tai apibrėžta Lietuvos Respublikos gyvenamosios vietos deklaravimo įstatyme;

  

21.5 asmeniui ar šeimai jau išnuomotas socialinis būstas. Šiuo atveju asmuo ar šeima perrašomi į asmenų ir šeimų, nuomojančių socialinį būstą, sąrašą;



21.6. Paramos būstui įsigyti ar išsinuomoti įstatymo 9 straipsnio 4 dalyje nurodytu atveju neišreiškia sutikimo ar nesutikimo nuomotis pasiūlytą socialinį būstą;



21.7.  jiems yra suteiktas valstybės iš dalies kompensuojamas būsto kreditas;



21.8. pateikia rašytinį prašymą rajono savivaldybės administracijos direktoriui išbraukti jį (juos) iš asmenų ir šeimų, turinčių teisę į paramą būstui išsinuomoti, sąrašo;


21.9. asmuo ar šeima pasibaigus kalendoriniams metams (iki kitų metų gegužės 1 dienos) nepateikė Gyventojų turto deklaravimo įstatyme nustatyta tvarka turto (įskaitant gautas pajamas) deklaracijos.

22. Asmenys iš asmenų ir šeimų, nuomojančių socialinį būstą, sąrašų išbraukiami nutraukus socialinio būsto nuomos sutartį Paramos būstui įsigyti ar išsinuomoti įstatymo 20 straipsnio 5 dalyje nurodytais atvejais. 

23. Asmenys iš asmenų ir šeimų, gaunančių būsto nuomos ar išperkamosios būsto nuomos mokesčių dalies kompensaciją, sąrašų išbraukiami nutraukus būsto nuomos ar išperkamosios būsto nuomos mokesčių dalies kompensacijos mokėjimą Paramos būstui įsigyti ar išsinuomoti įstatymo 19 straipsnio 1 dalyje nurodytais atvejais. 


24. Asmenys ir šeimos, gaunantys būsto nuomos ar išperkamosios būsto nuomos mokesčių dalies kompensaciją, neišbraukiami iš asmenų ir šeimų, turinčių teisę į paramą būstui išsinuomoti, sąrašų, tačiau būsto nuomos ar išperkamosios būsto nuomos mokesčių dalies kompensacijos gavimo laikotarpis neįskaitomas į buvimo tokių asmenų ir šeimų sąrašuose laikotarpį.



25. Asmenys iš asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašų išbraukiami rajono savivaldybės administracijos direktoriaus įsakymu. Rajono savivaldybės administracijos Biudžeto ir turto skyriaus atsakingas specialistas duomenis apie išbrauktus asmenis registruoja SPIS.



26.  Apie  sprendimą  išbraukti  asmenis iš asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašų, išskyrus Aprašo 21.3 punkte numatytą atvejį, rajono savivaldybės vykdomoji institucija per 10 darbo dienų nuo rajono savivaldybės administracijos direktoriaus įsakymo išleidimo dienos raštu informuoja asmenis ir šeimas pagal paskutinę žinomą asmens ar šeimos gyvenamąją vietą.

V SKYRIUS

 BAIGIAMOSIOS NUOSTATOS


27. Rajono savivaldybės administracija asmenų ir šeimų, turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, sąrašus skelbia rajono savivaldybės interneto svetainėje. Su šiais sąrašais taip pat galima susipažinti rajono savivaldybės administracijos Biudžeto ir turto skyriuje.


28. Rajono savivaldybės vykdomosios institucijos sprendimai ir neveikimas gali būti skundžiami Lietuvos Respublikos administracinių bylų teisenos įstatymo nustatyta tvarka.
_______________________

